Plenum plenorum

Plenum plenorum (latinaa, suomeksi (täys)istuntojen (täys)istunto) oli joissakin kaksi- tai useampikamarisissa tai säätyjakoisissa kansanedustuslaitoksissa käytössä ollut täysistunto, johon ottivat osaa kaikkien kamarien tai säätyjen edustajat.Uusi tietosanakirja, Tietosanakirja oy 1960–1966, hakusana plenum. Suomessa se oli vuoden 1869 valtiopäiväjärjestyksen mukainen kaikkien säätyjen yhteisistunto. Se oli kutsuttava kokoon, jos vähintään kaksi säätyä sitä vaati. Istuntojen istunnolla ei ollut lainkaan päätösvaltaa, vaan siellä voitiin ainoastaan keskustella asioista.Otavan iso tietosanakirja, Otava 1960–1965, hakusana plenum plenorum. Suomessa plenom plenorum järjestettiin vain kahdesti. Ensimmäisen kerran se kokoontui vuoden 1872 valtiopäivillä pohtimaan yhteisten pysyvien tilojen hankkimista kaikille säädyille.Johanna Aminoff-Winberg (toim.): Ritarihuone ja Suomen aatelissuvut, s. 76, 79. Minerva, Helsinki 2013. Toisella kerralla vuoden 1885 valtiopäivillä käsiteltiin porvarissäädyn vaalitavan muuttamista. Kumpikaan plenum plenorum ei johtanut mihinkään päätöksiin.Alex Snellman: Suomen aateli – yhteiskunnan huipulta uusiin rooleihin 1809–1939, s. 153, 184. Helsingin yliopisto 2014.

Lähteet

Luokka:Latinankieliset sanat ja sanonnat
Luokka:Suomen suuriruhtinaskunnan valtiopäivät